ஜிகாத்

ஜிகாத் காஜா எல்லாவற்றையும் ! நான் கவனித்துக் கொண்டுதானிருக்கிறேன் ! உன் ஒவ்வொரு அசைவையும் ! நான் கவனித்துக் கொண்டுதான் இருக்கிறேன் ! டிசம்பர் ஆறாம் தேதியிலிருந்து ! வெள்ளப் பெருக்கில் மிதந்துவரும் ! பிணங்களை ! கண்ணீர் ததும்பும் விழிகளோடு ! இன்னமும் தேடிக் கொண்டிருக்கிறேன் ! யார் அடியெடுத்து வைத்தாலும் ! மனிதர்கள் மனிதர்களாக ! மாறப்போவதில்லை ! வைக்கப்படும் ஒவ்வொரு காலடியும் ! கற்களாகவும் வெறியர்களாகவும் ! மாறுவதை ! நான் பார்த்துக் கொண்டுதான் இருக்கிறேன் ! என் பசித்த வயிற்றுக்கும் ! என் ஒருபிடி சோற்றுக்கும் இடையில் நின்ற ! அல்கபீர் கேரோ, ! ஹீப்ளி ஈதாக் மைதானத்தில் ! திரிசூலத்தைப் போலப் பாய்ந்து நின்ற ! அந்தக் கொடிமரம், ! என் சாணக்கிய மூளைக்கும் கீழே ! நொறுங்கிய மதுரா ! எல்லாவற்றையும் நான் ! கவனித்துக் கொண்டுதான் இருக்கிறேன். ! இந்தி வாரம் என் வீட்டிற்கு வந்த ! ஒளிவிளக்கு என்று நினைத்தேன் ! ராஜீவம் என் மரபின் ! நறுமணம் என்று நினைத்தேன் ! அவற்றை என் தலையால் தாங்கினேன் ! என் கனவு மலர்களின் மீது ! நடந்த பிறகு ! என் பைஜாமாவைத் திறந்து ! என் மதநம்பிக்கையை ! பார்த்த பிறகு ! நீங்களும் மாறினீர்கள் ! வாமனின் காலடியாக ! கொடூரமாக ! என்னை வெட்டிய பிறகு ! என் இரத்தத்தால் திலகமிட்ட பிறகு ! காகிதப்பூ குடியுரிமையுடன் மட்டும் ! நான் எஞ்சி நிற்கிறேன் ! இடிப்பதற்கு எதுவுமே இல்லாமல் ! நீங்கள் எரிச்சலடைந்திருக்கலாம் ! பொறுமையிழந்திருக்கலாம் ! உங்கள் கழுகுக் கண்கள் ! ஒருமுறை நோட்டம் விடட்டும் ! எங்கள் பைத்தியக்காரப் பாட்டன் ஒருவன் ! எங்கள் பாட்டியின்மீது ! கொண்ட காதலை ! பால்நுரையாக மாற்றிக் கட்டிய ! அந்த நிலவொளி மாளிகை ! யமுனைக் கரையின் ஓரத்தில் ! இன்னமும் இருக்கத்தான் செய்கிறது ! தில்லியின் மேட்டில் ! கிழக்கு வானத்தைத் துண்டித்து ! வைத்தது போலவும் ! இரத்தத்தைப் பூசிக் கொண்டது போலவும் ! இருக்கிறது அந்தக் கோட்டை. ! உன் மதவெறிக்கு ! இன்னும் இருக்கிறது தீனி ! குதுப்மினார், சார்மினார் ! புலாந்த், தர்வார், ஜீம்மா மசூதி ! மெக்கா மசூதி, மகாராஜா அரண்மனை ! அனைத்தும் என் சுவடுகள். ! இடித்துக்கொண்டே இரு ! நீ இடித்தபோதும் சரி ! தொண்டைகளை அறுத்தபோதும் சரி! கேள்விகளே இல்லை ! ஆனால் நீங்கள் ! நாட்டைப் பிளந்து ! கிராமங்களில் வளர்ப்பது மிருகங்களை. ! என்னால் தாங்க முடியவில்லை ! பிணத்தைப் புணர்ந்து பிழைக்கும் ! உனக்கு ! ஊயிர்த்தெழ வைக்க ! பிணங்கள் தேவையென்றால் ! இனி தவிர்க்க முடியாது ! விழும் முதல் பிணம் ! உன்னுடையதாகத்தான் இருக்கும். ! - காஜா (புதிய கையெழுத்து: தற்கால தெலுங்குக் கவிதைகள் தொகுப்பு) ! - காஜா 1969 இல் பிறந்தவர். பல்கலைக்கழகத்தில் ஆய்வாளராக பணிபுரிபவர்